કુત્રિમ વીજળીના ઝળહળાટમાં આપની પાસેથી રાતનું આકાશ છીનવાઈ ગયું છે. કુદરતી સૌન્દર્ય નિહાળવા માટે રાત્રીના આકાશનો આપને ક્યારેય વિચાર કરતાજ નથી. શહેર તો ઠીક, ગામડામાં પણ ટુયબલાઈટ, સોલાર લાઈટ કે એલઈડી લેમ્પના અજવાળામાં આપણે આકાશમાં માત્ર ચંદ્રને જોઈને જ સંતોષ માનીએ છીએ. પરંતુ ગામમાંથી બહાર સીમમાં નીકળી પડીએ કે ખેતરે પહોચીને ખાટલો ઢાળીને નિરાતે બેસીએ તો ખરા અર્થમાં આકાશદર્શન થઇ શકે. ચંદ્ર વગરની અંધારી રાત હોય તો હીરાજડિત નભ મંડળનાવૈભવની વાત જશું કરવી ? ગણ્યા ગણાય નહિ, વિણ્યા વિણાય નહિ એટલા તારોડીયા કુદરતે આપના આભલામાં ટાંકી દીધા છે. એ તારલાઓને ઝીણી નજરે નિરાતે જોવાથી જે કુદરતી આનદ મળે છે તેનું વર્ણન શબ્દોમાં ન થઇ શકે. એ આંનદ માત્ર અનુભવવાનો વિષય છે